2. ลักษณะการประกอบธุรกิจ

บริษัท รอยัลการ์เด้น รีซอร์ท จำกัด จัดตั้งในปี 2521 โดยนายวิลเลี่ยม เอ็ลล์วู๊ด ไฮเน็ค ด้วยทุน

จดทะเบียนจำนวน 3 ล้านบาท เพื่อดำเนินธุรกิจโรงแรมและภัตตาคาร
ได้เข้าจดทะเบียนในตลาดหลักทรัพย์แห่งประเทศไทย ในปี 2531
ปัจจุบันเป็นผู้ประกอบธุรกิจหลักทางด้านโรงแรม ธุรกิจศูนย์การค้า ธุรกิจให้บริการเพื่อสุขภาพ
และธุรกิจบันเทิง โดยปัจจุบัน บริษัทฯดำเนินกิจการโรงแรมพัทยา แมริออท รีซอร์ท แอนด์ สปา
เป็นโรงแรมชั้นหนึ่ง ประกอบด้วยห้องพักจำนวน 290 ห้อง
ตั้งอยู่ใจกลางเมืองติดชายทะเลของหาดพัทยา บนพื้นที่ 20 ไร่ เช่าจากบริษัท ศรีพัฒน์ จำกัด
ซึ่งจะหมดอายุสัญญาในปี 2562 และบริษัทยังได้ลงทุนในธุรกิจโรงแรมอีก 9 แห่ง
ทั้งในประเทศและต่างประเทศ รวมจำนวนห้องพักทั้งสิ้นกว่า 2,000 ห้อง
โดยลงทุนผ่านบริษัทในเครือ อีกทั้งมีการลงทุนในธุรกิจอื่น ๆ
ที่เกี่ยวข้องกับการประกอบธุรกิจโรงแรม ซึ่งสรุปได้ดังนี้

ข้อมูลการลงทุนในบริษัทย่อย (ณ 31 ธันวาคม 2545) คือ

ธุรกิจโรงแรม:

การบริหารธุรกิจโรงแรมของบริษัทในกลุ่มแบ่งออกเป็น 3 ประเภทการบริหารคือ (1)
บริหารงานด้วยตนเองภายใต้เครื่องหมายการค้าของตนเอง (2)
บริหารงานด้วยตนเองภายใต้เครื่องหมายการค้า “แมริออท” (Franchise) (3)
บริหารงานโดยโฟร์ซีซั่น ภายใต้เครื่องหมายการค้า “รีเจ้นท์”
และบริหารงานโดยกลุ่มแมริออทโฮเทล ภายใต้เครื่องหมายการค้า “เจดับบลิวแมริออท”

(1) บริหารงานด้วยตนเองภายใต้เครื่องหมายการค้าของตนเอง โดยบริษัทหรือบริษัทย่อย (บริษัท
รอยัลการ์เด้น โฮเทล แมเนจเม้นท์ จำกัด)

บริษัท หัวหิน วิลเลจ จำกัด (Hua Hin Village Limited.) มีทุนจดทะเบียน และทุนชำระแล้ว
200 ล้านบาท เริ่มประกอบกิจการตั้งแต่ปี 2533
โดยขณะนี้ดำเนินกิจการโรงแรมภายใต้เครื่องหมายการค้า “อนันตรา” ตั้งอยู่ที่อำเภอ หัวหิน
ประจวบคีรีขันธ์ บนพื้นที่ 36 ไร่ ประกอบด้วยห้องพัก 197 ห้อง
และสิ่งอำนวยความสะดวกตามมาตรฐานโรงแรมชั้นหนึ่ง

บริษัท บ้านโบราณ เชียงราย จำกัด (Baan Boran Chieng Rai Company Limited)
มีทุนจดทะเบียน และทุนชำระแล้ว 165 ล้านบาท ซึ่งบริษัทเข้าซื้อกิจการเมื่อวันที่ 4 เมษายน 2545
โดยขณะนี้ดำเนินกิจการโรงแรมภายใต้เครื่องหมายการค้า “บ้านโบราณ” มีขนาดห้องพัก 107 ห้อง
บนพื้นที่ 800 ไร่ ที่อำเภอเชียงแสน จังหวัดเชียงราย

บริษัท สมุย วิลเลจ จำกัด (Samui Village Limited) มีทุนจดทะเบียน และทุนชำระแล้ว 1
ล้านบาท ประกอบธุรกิจพัฒนาที่ดินบริเวณหาดแหลมใหญ่ อำเภอสมุย จังหวัดสุราษฎ์ธานี
จำนวน)ประมาณ 90 ไร่ เพื่อทำโรงแรมแห่งใหม่ในเครือบริษัท (โครงการในอนาคต)
มีห้องพักทั้งสิ้น 60 ห้อง คาดว่าจะเริ่มก่อสร้างในไตรมาส 2 ปี 2546
และคาดว่าจะเปิดดำเนินการในปลายปี 2547

(2) บริหารงานภายใต้เครื่องหมายการค้า “แมริออท” (Franchise)
ซึ่งบริษัทบริหารโรงแรมด้วยตนเอง

บริษัท รอยัลการ์เด้น รีซอร์ท จำกัด (มหาชน) (Royal Garden Resort Public Company
Limited.) หรือตัวบริษัท เริ่มประกอบกิจการตั้งแต่ปี 2521 ณ วันที่ 31 ธันวาคม 2545
บริษัทมีทุนจดทะเบียน 1,661.996 ล้านบาท ซึ่งเป็นทุนชำระแล้วทั้งสิ้น 1,485.12 ล้านบาท
บริษัทประกอบธุรกิจหลักทางด้านโรงแรม คือ โรงแรมพัทยา แมริออท รีซอร์ท แอนด์ สปา, เอ
รอยัลการ์เด้น รีซอร์ท ตั้งอยู่ใจกลางเมืองพัทยา บนพื้นที่ 12 ไร่ ประกอบด้วย ห้องพัก 290 ห้อง
และสิ่งอำนวยความสะดวกตามมาตรฐานโรงแรมชั้นหนึ่ง

บริษัท หัวหิน รีซอร์ท จำกัด (Hua Hin Resort Limited.) มีทุนจดทะเบียน และทุนชำระแล้ว
200 ล้านบาท เริ่มประกอบกิจการตั้งแต่ปี 2527 ดำเนินกิจการโรงแรมหัวหิน แมริออท รีซอร์ท
แอนด์ สปา , เอ รอยัลการ์เด้น รีซอร์ท ตั้งอยู่ที่อำเภอหัวหิน ประจวบคีรีขันธ์ บนพื้นที่ 21 ไร่
ประกอบด้วย ห้องพัก 216 ห้อง และสิ่งอำนวยความสะดวกตามมาตรฐานโรงแรมชั้นหนึ่ง

บริษัท เจ้าพระยา รีซอร์ท จำกัด (Chao Phaya Resort Limited) มีทุนจดทะเบียน
และทุนชำระแล้ว 450 ล้านบาท เริ่มประกอบกิจการตั้งแต่ปี 2535 ดำเนินกิจการโรงแรมกรุงเทพฯ
แมริออท รีซอร์ท แอนด์ สปา , เอ รอยัลการ์เด้น รีซอร์ท และ ธุรกิจให้เช่าศูนย์การค้า (Royal
Garden Plaza –Bangkok) ตั้งอยู่ริมแม่น้ำเจ้าพระยา ถนนเจริญนคร กรุงเทพฯ บนพื้นที่ 27 ไร่
ประกอบด้วยห้องพัก 413 ห้อง และสิ่งอำนวยความสะดวกตามมาตรฐานโรงแรมชั้นหนึ่ง

(3) บริหารงานโดยโฟร์ซีซั่น ภายใต้เครื่องหมายการค้า “รีเจ้นท์”
และบริหารงานโดยกลุ่มแมริออทโฮเทล ภายใต้เครื่องหมายการค้า “เจดับบลิว แมริออท”

บริษัท แม่ริม เทอเรซ รีซอร์ท จำกัด (Maerim Terrace Resort Limited.) มีทุนจดทะเบียน
และทุนชำระแล้ว 300 ล้านบาท บริษัทถือหุ้นทั้งทางตรงและทางอ้อม (โดยผ่าน บริษัท
โรงแรมราชดำริ จำกัด (มหาชน) (Rajadamri Hotel Public Company Limited) ร้อยละ
44.83 เริ่มประกอบกิจการตั้งแต่ปี 2538 ดำเนินกิจการโรงแรมเดอะ รีเจ้นท์ -รีซอร์ท เชียงใหม่
บริหารงานโดย กลุ่มรีเจ้นท์ อินเตอร์เนชั่นแนล / โฟร์ซีซั่น ขนาด 64 ห้อง
รวมถึงการรับบริหารห้องพักอีก 16 ห้อง ในส่วนของเรซิเดนท์เชี่ยล ซึ่งรวมอยู่บนเนื้อที่บนพื้นที่ 37
ไร่ ที่อำเภอแม่ริม จังหวัดเชียงใหม่

บริษัท รอยัลการ์เด้น ดีเวลล้อปเม้นท์ จำกัด (Royal Garden Development Limited.)
มีทุนจดทะเบียน และทุนชำระแล้ว 700 ล้านบาท โดยบริษัท อาร์เอ็นเอส โฮลดิ้ง จำกัด (RNS
Holding Limited) ถือหุ้นร้อยละ 50 (RGR ถือหุ้นร้อยละ 72 ในบริษัท อาร์เอ็นเอส.โฮลดิ้ง
จำกัด ซึ่งมีทุนจดทะเบียน และทุนชำระแล้ว 420.02 ล้านบาท จัดตั้งในปี 2541 เพื่อถือหุ้นในบริษัท
รอยัลการ์เด้น ดีเวลลอปเม้นท์ จำกัด) เริ่มเปิดดำเนินการในเดือนธันวาคม 2544
ดำเนินกิจการโรงแรมเจดับบลิว แมริออท ภูเก็ต รีสอร์ท แอนด์ สปา บริหารงานโดย แมริออท
อินเตอร์เนชั่นแนล บริเวณหาดไม้ขาว อำเภอถลาง จังหวัดภูเก็ต บนเนื้อที่ 37 ไร่
ประกอบด้วยห้องพักทั้งสิ้น 265 ห้อง

ธุรกิจให้เช่าศูนย์การค้า

 บริษัท รอยัลการ์เด้น พลาซ่า จำกัด (Royal Garden Plaza Limited) มีทุนจดทะเบียน และทุนชำระแล้ว 300 ล้านบาท บริษัทถือหุ้นร้อยละ 100 เปิดดำเนินการตั้งแต่ปี 2534 ดำเนินกิจการศูนย์การค้ารอยัลการ์เด้น พลาซ่า -พัทยา ตั้งอยู่ติดกับ โรงแรม พัทยา แมริออท รีซอร์ท แอนด์ สปา , เอ รอยัลการ์เด้น รีซอร์ท 

ธุรกิจบันเทิง

บริษัท รอยัลการ์เด้น เอ็นเตอร์เทนเม้นท์ จำกัด (Royal Garden Entertainment Limited)
มีทุนจดทะเบียน และทุนชำระแล้ว 10 ล้านบาท บริษัทถือหุ้นร้อยละ 100 เปิดให้บริการตั้งแต่ปี
2537 ประกอบธุรกิจประเภท Simulator Theater ในระบบ 3Dโรงฉายภาพยนตร์ 3
มิติเคลื่อนที่ พิพิธภัณฑ์ Ripley’s Believe It or Not! และเครื่องเล่นนานาชนิด
ในบริเวณศูนย์การค้ารอยัลการ์เด้น พลาซ่า พัทยา

บริษัท อาร์จีอาร์ อินเตอร์เนชั่นแนล จำกัด (R.G.R.International Limited) ตั้งอยู่ที่ บริติช
เวอร์จิ้น ไอแลนด์ มีทุนจดทะเบียนและทุนชำระแล้ว 100,000 ดอลล่าร์สหรัฐ บริษัทถือหุ้นร้อยละ
100 ดำเนินกิจการร่วมลงทุนในธุรกิจที่เกี่ยวเนื่องกันในต่างประเทศ ได้แก่ บริษัท ริบเบี่ยน จำกัด
และ บริษัท ฮาร์เบอร์วิว จำกัด

R.G.E. (HKG) Limited ตั้งอยู่ที่ประเทศฮ่องกงมีทุนจดทะเบียน และทุนชำระแล้ว 100,000
ดอลล่าร์ฮ่องกง บริษัทถือหุ้นร้อยละ 100 ประกอบธุรกิจให้บริการจัดการธุรกิจบันเทิง
โดยรับบริหารงานในบริษัท ริบเบี่ยน จำกัด ฮ่องกง

ธุรกิจให้บริการเพื่อสุขภาพ

บริษัท มันดารา สปา (ไทยแลนด์) จำกัด (Mandara Spa (Thailand) Limited)
มีทุนจดทะเบียน และทุนชำระแล้ว 10 ล้านบาท บริษัทถือหุ้นร้อยละ 51
ดำเนินกิจการและรับบริหารศูนย์บริการเพื่อสุขภาพ ให้บริการด้านสถานเสริมความงาม
สถานออกกำลังกาย การบำบัดความเครียดอย่างครบวงจร โดยปัจจุบันเปิดดำเนินการ 10
แห่งที่โรงแรมกรุงเทพฯ แมริออท รีซอร์ท แอนด์ สปา, เอ รอยัลการ์เด้น รีซอร์ท, โรงแรมหัวหิน
แมริออท รีซอร์ท แอนด์ สปา, เอ รอยัลการ์เด้น รีซอร์ท, โรงแรมพัทยา แมริออท รีซอร์ท แอนด์
สปา, เอ รอยัลการ์เด้น รีซอร์ท, โรงแรมอนันตรา รีสอร์ท แอนด์ สปา,
โรงแรมบ้านโบราณเชียงราย, โรงแรมเพิร์ล ภูเก็ต,โรงแรม อิมพีเรียล ควีนส์พาร์ค,
โรงแรมรอยัล ออร์คิด เชอราตัน, โรงแรมเจดับบลิว แมริออท ภูเก็ต รีสอร์ท แอนด์ สปา, และ
โรงพยาบาลบำรุงราษฎร์

ธุรกิจอื่น

บริษัท รอยัลการ์เด้น โฮเทล แมเนจเม้นท์ จำกัด (Royal Garden Hotel Management
Limited) มีทุนจดทะเบียน และทุนชำระแล้ว 17 ล้านบาท บริษัทถือหุ้นร้อยละ 100
เริ่มประกอบกิจการปี 2531 ให้บริการการบริหารงานศูนย์การค้ารอยัลการ์เด้น พลาซ่า - พัทยา
ศูนย์การค้ารอยัลการ์เด้น พลาซ่า –กรุงเทพฯ ศูนย์บันเทิงที่พัทยา
และโรงแรมฮาเบอร์วิวและออฟฟิศทาวเวอร์ – ไฮฟอง เวียตนาม, เอ รอยัลการ์เด้น รีซอร์ท
และบริหารงานด้านธุรการให้แก่ บริษัท แม่ริม เทอเรซ รีซอร์ท จำกัด บริษัท รอยัลการ์เด้น
ดีเวลล้อปเม้นท์ จำกัด บริษัท ไม้ขาว เวเคชั่น วิลล่า จำกัด บริษัท ไม้ขาว ดีเวลล้อปเม้นท์ จำกัด
บริษัทหัวหินคอนโด จำกัด บริษัทสมุยวิลเลจ จำกัด บริษัทศรีพัฒน์ การ์เด้น จำกัด และ บริษัท
อาร์เอ็นเอส โฮลดิ้ง จำกัด

กองทุนรวมไทยโปรเจ็คท์ พร็อพเพอร์ตี้ ฟันด์ (Thai Project Property Fund)
มีทุนจดทะเบียน และทุนชำระแล้ว 105 ล้านบาท บริษัทถือหน่วยลงทุนทั้งจำนวน
ประกอบธุรกิจลงทุนในอสังหาริมทรัพย์ที่ให้ผลตอบแทนดี โดยมีบริษัทหลักทรัพย์ กองทุนรวม จำกัด
(มหาชน) เป็นบริษัทจัดการ

กองทุนรวมบริหารสินทรัพย์ไทย (Thai Asset Management Property Fund) มีทุนจดทะเบียน
และทุนชำระแล้ว 900 ล้านบาท บริษัทถือหน่วยลงทุนในสัดส่วนร้อยละ 33.33
ของหน่วยลงทุนทั้งสิ้นในกองทุนรวม โดยเป็นสัดส่วนร้อยละ 100 ของผู้ถือหน่วยลงทุนประเภท ค
และประเภท ง ซึ่งถือเป็นหน่วยลงทุนประเภทเจ้าของ
ประกอบธุรกิจลงทุนในอสังหาริมทรัพย์ที่ให้ผลตอบแทนดี โดยมีบริษัทหลักทรัพย์จัดการกองทุน กรุงไทย
จำกัด (มหาชน) เป็นบริษัทจัดการ

ข้อมูลการลงทุนในบริษัทร่วม (ณ 31 ธันวาคม 2545) คือ

บริษัท ริบเบี่ยน จำกัด (Ripbion! Limited) ตั้งอยู่ที่ฮ่องกงมีทุนจดทะเบียน 10,000
ดอลลาร์ฮ่องกง ทุนชำระแล้ว 2 ดอลลาร์ฮ่องกง โดยบริษัท อาร์จีอาร์ อินเตอร์เนชั่นแนล จำกัด
ถือหุ้นอยู่ร้อยละ 50 เริ่มประกอบกิจการในปี 2540 ดำเนินกิจการ พิพิธภัณฑ์ Ripley’s Believe
It or Not ที่พีคแทรมทาวเวอร์ ฮ่องกง โดยร่วมทุนกับ Hong Kong & Shanghai Hotels
แห่งฮ่องกง

บริษัท โรงแรมราชดำริ จำกัด (มหาชน) (Rajadamri Hotel Public Company Limited)
มีทุนจดทะเบียน และทุนชำระแล้ว 450 ล้านบาท บริษัทถือหุ้นร้อยละ 30.20 ดำเนินกิจการโรงแรม
เดอะ รีเจ้นท์ –กรุงเทพ เป็นโรงแรมชั้นหนึ่ง บริหารงานโดยกลุ่มรีเจนท์ อินเตอร์เนชั่นแนล /
โฟร์ซีซั่น ตั้งอยู่บนถนนราชดำริ ประกอบด้วยห้องพัก 356 ห้อง
และสิ่งอำนวยความสะดวกตามมาตรฐานโรงแรมชั้นหนึ่ง

บริษัท เดอะ ไมเนอร์ ฟู้ด กรุ๊ป จำกัด (มหาชน) (The Minor Food Group Plc.)
มีทุนจดทะเบียน 440 ล้านบาท ทุนชำระแล้ว 323.46 ล้านบาท โดยบริษัทถือหุ้นอยู่ร้อยละ 33.22
ดำเนินธุรกิจประเภทเครือข่ายร้านอาหารบริการด่วน ได้แก่ พิซซ่า, ไก่, แฮมเบอร์เกอร์,
ฮอทด๊อก, แซนวิส, ไอศกรีมพรีเมี่ยม, และซอฟท์ไอศกรีม

บริษัท ฮาเบอร์วิว จำกัด (Harbour View Limited) ตั้งอยู่ที่ถนนทรานฟู เมืองไฮฟอง
เวียดนาม มีทุนจดทะเบียน และทุนชำระแล้ว 6.848 ล้านเหรียญสหรัฐฯ โดยบริษัท อาร์จีอาร์
อินเตอร์เนชั่นแนล จำกัด ถือหุ้นอยู่ร้อยละ 20
ดำเนินกิจการโรงแรมฮาเบอร์วิวและออฟฟิศทาวเวอร์ ขนาด 127 ห้อง ในเมืองไฮฟอง
ประเทศเวียดนาม เปิดดำเนินการเมื่อเดือนตุลาคม 2541

บริษัท ไม้ขาว เวเคชั่น วิลล่า จำกัด (Maikhao Vacation Villas Limited)
มีทุนจดทะเบียน และทุนชำระแล้ว 40 ล้านบาท โดยบริษัท RNS ถือหุ้นร้อยละ 15
ดำเนินกิจการโครงการปันส่วนเวลาพักผ่อน (Time Sharing) จำนวน 60 ยูนิต อยู่ในที่ดิน 30
ไร่ บริเวณเดียวกับ โรงแรมเจดับบลิว แมริออท ภูเก็ต รีสอร์ท แอนด์ สปา

  บริษัทฯ มีโครงสร้างการถือหุ้นของกลุ่มบริษัทย่อยและบริษัทร่วม (ณ วันที่ 31 ธันวาคม 2545)
  ดังนี้

หมายเหตุ

** สัดส่วนการถือหุ้นนี้เป็นทั้งสัดส่วนการถือหุ้นโดยตรง และเป็นการถือผ่าน บมจ.โรงแรมราชดำริ

โครงสร้างรายได้

ในปี 2545 บริษัทฯ บริษัทย่อย และกิจการร่วมค้า มีรายได้จากการประกอบธุรกิจหลัก 4 ประเภท
ได้แก่

(1) ธุรกิจโรงแรม ร้อยละ 78

(2) ธุรกิจให้เช่าศูนย์การค้า ร้อยละ 13

(3) ธุรกิจให้บริการเพื่อสุขภาพ ร้อยละ 6

(4) ธุรกิจบันเทิง ร้อยละ 2

(รายละเอียดตามหมายเหตุประกอบงบการเงินที่ 29)